b'\n_START_ARTICLE_\nRoman o kung fuju\n_START_SECTION_\nZna\xc4\x8dilnosti romanov o kung fuju\n_START_PARAGRAPH_\nBeseda vuksija pomeni \xc2\xbbbojevnik, junak,\xc2\xab lahko pa ga prevedemo tudi kot \xc2\xbbjunak borilnih ve\xc5\xa1\xc4\x8din.\xc2\xab Junaki vuksije so zavezani pravilom vite\xc5\xa1tva, ki od njih zahteva, da varujejo \xc5\xa1ibke in revne ter popravljajo storjene krivice. Zato kitajski heroji ne slu\xc5\xbeijo gospodarjem, pripadnikom vrhnjih dru\xc5\xbebenih krogov, kajti sami izhajajo iz ni\xc5\xbejih, revnej\xc5\xa1ih slojev. Vuksije se borijo proti zatiralcem, zavzemajo se za pravi\xc4\x8dnost, nemalokdaj pa z dobrimi deli i\xc5\xa1\xc4\x8dejo odre\xc5\xa1itev za gre\xc5\xa1na dejanja iz preteklosti. Vlada je prikazana kot pokvarjena, njeni zakoni ne delujejo v dobrobit ljudstva, zato junaki nastopajo proti njej. Okolje, v katerem se odvijajo zgodbe se imenuje d\xc5\xbeiangu, kar pomeni "reke in jezera." To je skupnost pripadnikov borilnih ve\xc5\xa1\xc4\x8din.\n_START_SECTION_\nSodobni roman o kung fuju\n_START_PARAGRAPH_\nZlato dobo so romani o kung fuju do\xc5\xbeiveli na za\xc4\x8detku 20. stoletja in v obdobju med l. 1960 \xe2\x80\x93 1980.'